Help:VisualEditor/FAQ/el

Γενικά

 * Τι είναι ο VisualEditor;
 * Ο VisualEditor είναι μια πρωτοβουλία εξέλιξης λογισμικού από το Wikimedia Foundation που θα επιτρέψει σε ανθρώπους να επεξεργάζονται σελίδες στο MediaWiki χωρίς να χρειάζεται να μάθουν την σύνταξη κώδικα wiki. Με το VisualEditor, η μορφοποίηση σελίδων θα λειτουργεί πολύ παρόμοια με ένα επεξεργαστή κειμένου - κατά τη διάρκεια της επεξεργασίας, το κείμενο θα δείχνει όπως μετά την αποθήκευσή του.


 * Γιατί γίνεται αυτή η αλλαγή;
 * Το μεγαλύτερο εμπόδιο για να κάνει κανείς την πρώτη επεξεργασία, και συνεπώς το μεγαλύτερο εμπόδιο για να ξεκινήσει κανείς το δρόμο που θα οδηγήσει κάποιον να γίνει ένα παραγωγικό, έμπειρο μέλος της κοινότητας, είναι ο πολύπλοκος κώδικας wiki που χρησιμοποιούνταν από την παλιά φόρμα επεξεργασίας. Για να αυξήσουμε τον αριθμό των επιτυχημένων πρώτων προσπαθειών επεξεργασίας, χρειαζόμαστε ένα καλύτερο σύστημα επεξεργασίας. Παρακαλούμε διαβάστε την μεγαλύτερη εξήγησή μας για περισσότερες λεπτομέρειες.


 * Πότε θα ενεργοποιηθεί ο VisualEditor στο δικό μου wiki;
 * Αυτός είναι επί του παρόντος ο προγραμματισμός (μπορεί να αλλάξει):
 * 24 Ιουνίου A/B test on the English Wikipedia. Ο VisualEditor ενεργοποιείται ως προεπιλογή για το 50% των νέων εγγεγραμμένων λογαριασμών.
 * 1 Ιουλίου. Ανάπτυξη του VisualEditor στην Αγγλική Wikipedia, διαθέσιμος για όλους τους συνδεδεμένους χρήστες.
 * 15 Ιουλίου. Ανάπτυξη του VisualEditor στην Αγγλική Wikipedia, διαθέσιμος για ανώνυμους και συνδεδεμένους χρήστες.
 * 24 Ιουλίου: Ανάπτυξη του VisualEditor σε de, es, fr, he, it, nl, pl, ru, διαθέσιμο σε συνδεδεμένους χρήστες.
 * 29 Ιουλίου: Ανάπτυξη του VisualEditor σε de, es, fr, he, it, nl, pl, ru, διαθέσιμο σε όλους τους χρήστες.
 * Δεύτερο μισό του Αυγούστου: Ανάπτυξη του VisualEditor στα wiki όλων των υπόλοιπων Βικιπαιδειών, διαθέσιμο για όλους τους χρήστες, εκτός από λίγα wiki (όπως την Κινεζική Wikipedia) όπου ο VisualEditor ακόμη δεν λειτουργεί.
 * Επί του παρόντος, το σχέδιο είναι να αναπτυχθεί πρώτα στους ιστότοπους της Wikipedia, και να αναπτυχθεί στα αδελφικά εγχειρήματα μέχρι του τέλος Δεκεμβρίου 2013, λόγω της πολυπλοκότητας κάποιων από των απαραίτητων αλλαγών.


 * Γιατί ενεργοποιείτε το λογισμικό τόσο γρήγορα; Δεν φαίνεται έτοιμο.
 * Το λογισμικό σίγουρα δεν έχει τελειώσει, έχει λειτουργίες που πρέπει να προστεθούν, και είμαστε σίγουροι ότι μετά την ενεργοποίηση θα βρούμε σφάλματα. Αυτό δεν είναι επειδή είναι κακό λογισμικό, ή επειδή δεν είναι έτοιμο, είναι επειδή είναι λογισμικό με το οποίο ξεκινάμε. Τα σφάλματα είναι δεδομένα: Το MediaWiki το ίδιο είναι 10 ετών, και ακόμη βρίσκουμε πράγματα που μπορούν να είναι καλύτερα, ή πράγματα που ακατανόητα δεν λειτουργούν. Αν περιμένουμε το VisualEditor να είναι εντελώς χωρίς σφάλματα για να το ενεργοποιήσουμε, δεν θα ενεργοποιηθεί ποτέ.
 * Τελικά, ο καλύτερος τρόπος για να βρεθούν τα σφάλματα είναι να έχουμε όσο το δυνατό περισσότερα άτομα που το κοιτούν, το χρησιμοποιούν και παίζουν με το λογισμικό. Παρότι αντιλαμβανόμαστε ότι τα σφάλματα θα είναι ενοχλητικά βραχυπρόθεσμα, θα διορθωθούν, και αυτή η ενεργοποίηση είναι που θα μας επιτρέψει να τα αναγνωρίσουμε ως πράγματα που πρέπει να διορθώσουμε.


 * Βρήκα ένα πρόβλημα με το VisualEditor. Πως μπορώ να σας το πω για να το διορθώσετε;
 * Αν θέλετε και μπορείτε, παρακαλούμε αναφέρετε το πρόβλημα στο bugzilla στο προϊόν "VisualEditor". Πολλά wiki επίσης έχουν μια σελίδα wiki αφιερωμένη σε ανάδραση σχετικά με το VisualEditor. Δείτε τη λίστα στο Wikidata. Υπάρχει επίσης μια κεντρική σελίδα ανάδρασης στο mediawiki.org.


 * Πως απενεργοποιώ το VisualEditor;
 * Για να συνεχίσετε να επεξεργάζεστε απευθείας τον κώδικα wiki, απλά πατήστε το κουμπί "επεξεργασία κώδικα" αντί το "επεξεργασία". Στους συνδέσμους επεξεργασίας ενότητας, μπορείτε να ανοίξετε τον κλασικό επεξεργαστή κώδικα wiki για εκείνη την ενότητα πατώντας "επεξεργασία κώδικα" αντί του κανονικού συνδέσμου "επεξεργασία".


 * Μια λειτουργία λείπει από το VisualEditor. Πως μπορώ να σας ζητήσω να την προσθέσετε;
 * Κάποιες λειτουργίες επί του παρόντος αναπτύσσονται ή σχεδιάζονται (όπως η μορφοποίηση των εικόνων, προσθήκη στηλών και γραμμών σε πίνακες, και επεξεργασία μαθηματικών παραστάσεων). Ο οδικός χάρτης και οι πρόχειροι τεχνικοί στόχοι του Wikimedia για το 2013-2014 περιέχουν επίσης κάποιες πρόσθετες πληροφορίες. Αν δεν μπορείτε να βρείτε καμία αναφορά στη νέα λειτουργία που θα θέλατε να προτείνετε, παρακαλούμε καταχωρήστε την χρησιμοποιώντας την ίδια διαδικασία που χρησιμοποιείται για την αναφορά ενός προβλήματος.


 * Θα είναι δυνατό να κάνουμε επεξεργασίες χρησιμοποιώντας κώδικα wiki μετά που ο VisualEditor θα γίνει το κύριο περιβάλλον επεξεργασίας;
 * Ναι. Παρότι ο VisualEditor θα γίνει το προεπιλεγμένο περιβάλλον επεξεργασία, μια μέθοδος για επεξεργασία του υπόβαθρου "πηγαίου" κειμένου θα συνεχίσει να υπάρχει. Δεν υπάρχουν σχέδια για την αφαίρεση της επιλογής "επεξεργασία κώδικα".


 * Μπορώ να χρησιμοποιήσω οικείο κώδικα wiki όπως και το  –  στο VisualEditor;
 * Όχι. Αντ 'αυτού, παρακαλούμε να χρησιμοποιήσετε τα ικανά χαρακτηριστικά για πρότυπα και σύνδεσμους. Δείτε τον οδηγό χρήσης VisualEditor για περισσότερες πληροφορίες σχετικά με τον τρόπο χρήσης του VisualEditor.


 * Γιατί δεν υποστηρίζεται το δικό μου πρόγραμμα περιήγησης;
 * Η οικοδόμηση ενός σύγχρονου περιβάλλοντος επεξεργασίας για την Βικιπαίδεια και τα αδελφικά wiki της είναι μια τεχνική πρόκληση, αλλά είναι δυνατή με τη χρήση σύγχρονων τεχνολογιών και προτύπων για το web. Δυστυχώς, ορισμένα προγράμματα περιήγησης δεν υποστηρίζουν πολλά από τα χαρακτηριστικά που χρειαζόμαστε για τον VisualEditor. Εμείς κάνουμε το καλύτερο δυνατό για να υποστηρίξουμε τα πιο κοινά προγράμματα περιήγησης: ο VisualEditor λειτουργεί καλά με τις πιο πρόσφατες εκδόσεις των Firefox, Chrome και Safari, και υποστήριξη για τον Internet Explorer 9 έρχεται πολύ σύντομα. Ωστόσο, προσπαθώντας να εργαστούμε γύρω από τους περιορισμούς των ξεπερασμένων browser θα εκτρέψει πόρους από βελτιώσεις που θα ωφελήσουν την πλειοψηφία των χρηστών. Σας ενθαρρύνουμε να αναβαθμίσετε σε ένα υποστηριζόμενο πρόγραμμα περιήγησης και, αν δεν μπορείτε, να συνεχίσετε να κάνετε επεξεργασίες χρησιμοποιώντας το πρόγραμμα επεξεργασίας πηγαίου κώδικα wiki.


 * Ανησυχείτε για την πιθανότητα μιας μεγάλης αύξησης βανδαλισμών;
 * Ένα από τους στόχους της τυχαίας επιλογής νέων χρηστών για δοκιμή που έγινε τον Ιούνιο στην Αγγλική Wikipedia ήταν για να το δούμε αυτό. Ρεαλιστικά, πιστεύουμε ότι αυτού που έρχονται με σκοπό να βανδαλίσουν πιθανότατα το κάνουν ήδη. Είναι το ίδιο γρήγορο (αν όχι γρηγορότερο) με το να πατήσεις την καρτέλα "επεξεργασία κώδικα" και να αδειάσεις την σελίδα χρησιμοποιώντας τον κώδικα κειμένου wiki όσο να κάνεις το ίδιο χρησιμοποιώντας τον VisualEditor.


 * Δουλεύει ο VisualEditor με την ProofreadPage της Βικιθήκης ή τα πρότυπα του Βικιλεξικού, και άλλες λειτουργίες που δεν έχει η Wikipedia;
 * Ο VisualEditor επί του παρόντος είναι ενεργοποιημένος μόνο σε ιστότοπους Wikipedia, αλλά τον έχουμε σχεδιάσει ώστε να είναι αρκετά ευέλικτος για να χρησιμοποιηθεί σε όλους τους ιστότοπους του Wikimedia. Μετά την ενεργοποίησή του στην Wikipedia θα εργαστούμε ώστε να βεβαιωθούμε ότι ο VisualEditor λειτουργεί καλά με λειτουργίες ειδικές για αδελφικά εγχειρήματα.


 * Μπορώ να εγκαταστήσω τον VisualEditor στο προσωπικό μου wiki εκτός του Wikimedia;
 * Ναι, αλλά με δικό σας ρίσκο. Οι επεκτάσεις VisualEditor και Parsoid είναι διαθέσιμες για κατέβασμα αλλά είναι ακόμη πειραματικές. Σημειώστε ότι το Parsoid απαιτεί το nodeJS. Αν τα εγκαταστήσετε και τα χρησιμοποιήσετε, παρακαλούμε ενημερώστε μας για το τι δούλεψε και τι όχι στο Bugzilla.


 * Που πηγαίνω για να μάθω περισσότερα για τη χρήστη του VisualEditor;
 * Παρακαλούμε δείτε τον Οδηγό Χρήστη VisualEditor.


 * Κάνει ο VisualEditor αυτόματες διορθώσεις σε σελίδες;
 * Γενικά, ο VisualEditor δεν θα πρέπει να κάνει αλλαγές στην μορφοποίηση γραμμών που δεν υπόκεινται σε άμεση επεξεργασία.


 * Η ερώτησή μου δεν βρίσκεται εδώ. Που ρωτάω;
 * Μπορείτε να ρωτήσετε στην σελίδα ανάδρασης για το VisualEditor στο δικό σας wiki (δείτε τη λίστα στο Wikidata) ή στην κεντρική σελίδα ανάδρασης στο mediawiki.org.